Oudtshoorn-busongeluk: Bestuurder in die hofFoto: AlgoaFM/Twitter Die busbestuurder wat Donderdagoggend in ŉ ongeluk betrokke was, het Vrydag in die Oudtshoorn-landdroshof verskyn op 10 aanklagte van strafbare manslag. “Gaurdner Govere (25) sal volgende week Woensdag weer in die hof verskyn om formeel aansoek te doen om borgtog,” het kapt. Malcolm Pojie, woordvoerder van die polisie in die Wes-Kaap, gesê. Pojie sê 10 mense is in die ongeluk op die N12 oorlede, en nie 11 soos vroeër berig nie. “Daar was 11 lyksakke op die toneel, maar die forensiesepatologie-diens het later bevestig dat twee van die lyksakke liggaamsdele van een persoon bevat het. Altesaam 18 ander persone is beseer. Die bus, van Kaapstad, was ongeveer 15 km buite Oudtshoorn toe die busbestuurder beheer oor die voertuig verloor het nadat ŉ motor voor hom glo in ŉ draai vir iets uitgeswaai het. Govere is in hegtenis geneem ná die uitslag van ŉ voorlopige ondersoek met ŉ senior staatsaanklaer bespreek is. -SAPA Lees ook: Busbestuurder vas ná 11 sterf 11 sterf in Wes-Kaapse-busongeluk